'''Stikhokken i Hydeskov''' er en knap 3 m høj bunke grene (i andre landsdele kaldet en ''stikhob''), der efter sigende har ligget på stedet i flere hundrede år. Sikkert er det, at den har eksisteret siden omkring [[1875]]. En skovfoged Radby, der var ansat i skoven fra 1906 til 1945 berettede omkring [[1962]]<ref>[http://books.google.dk/books/about/Stikhoben_i_Hyde_Skov.html?id=oEpWtwAACAAJ&redir_esc=y] ''Lolland-Falsters Historiske samfunds årbog 1962'' (artikel af Johannes Pjengaard, "Stikhoben i Hyde Skov", som heri henviser til både kulturhistorikeren [[V. J. Brøndegaard]] og historikeren [[Thorkild Ramskou]])</ref>, at den havde været der, siden han blev ansat, og til et studie fra 1929 berettes, at en skovrider erindrer stikhokken gennem 55 år<ref name=autogeneret1>[http://danskestudier.dk/materiale/1929.pdf] {{Webarchive|url=https://web.archive.org/web/20130824055246/http://danskestudier.dk/materiale/1929.pdf |date=24. august 2013 }} August F. Schmidt: "Stenkast i Danmark" i: ''Danske Studier'', 1929</ref>. Bunken ligger ved en skovvej i [[Hydeskov]] ca. midtvejs mellem [[Sakskøbing]] og [[Nykøbing Falster]] i et område, der danner en lavning fra [[Guldborg Sund]] til [[Sakskøbing Fjord]], og som afvandes mod nordvest af [[Sakskøbing å]] og mod sydøst af [[Flintinge å]]. Stikhokken ligger ved vandskellet. Skovområdet har ikke været dyrket siden [[istiden]].
Folkeminde